**Løype 3: Grefstad**

**Start og parkering: Ved parkering til Drottningborg vgs.**

**Gå ut fra parkeringsplassen og ta til høyre. Etter 30 meter tas til h. inn hvit port. Følg brei sti langs steingjerde. Fortsett rett frem ved møtende smal asfalt vei (0.4 km). Herfra er løypa gulmerket. Ved første perkeringsplass (0.8 km) følges steinete sti ned mot sjøen. Ved hvit hytte følges sti til v. ned bakken. Ved bunnen av bakken tas til venstre. Løypa er merket videre frem til Moysanden camping (1.5 km). Følg veien over campingplassen forbi grå bygning og ned til hovedbygg ved stranda. Gå over trebro (1.9 km). Følg sti utover mot høyre langs sjøkanten. Følg herfra gulmerking og hvite piler frem til Grefstadvika camping (2.5 km) over svaberg og rullestein. (Passer på baksiden av en grønn og to røde hytter. Passerer rød sjøbod. Ved høy sjø, følg smal sti lenger oppe.) Følg sti/vei til gulmerket kiosk. Gå over trebro like nedenfor kiosken og ta til v. opp mot parkeringsplass. Følg veien utfra parkeringsplassen og ta til h. langs granhekken. Ta så til v. i første veidele (ved enden av steingjerdet) og følg veien til endes (3.4 km). Derfra følges gulmerket sti (skiltet Stangholmen). Etter 50 meter dreier løypa til venstre. Ved Stangholmene krysses bekken ved grå hytte. Herfra følges grusvei frem til parkeringsplass (3.9 km). Ta til v. opp bakken og følg veien ca 800 meter. Ta til h. hvor lina krysser veien. (Ved enden av smalt jorde.) Følg gul merking. Etter ca 300 meter tas til venstre på kjerrevei/sti. Ta til v. på smal grusvei opp bakken der hvor stien slutter. Fortsett rett frem på asfalt (hvitt hus på h. side) og til v. i første veidele. Ved skilt merket Grefstadvika tas til h. (rett frem på grusvei) (6.0 km). Ved veidele på Moy (6.8 km) tas til v. på asfaltvei. Etter ca 600 meter ved stort 40 skilt (ved begynnelsen av jorde) tas til h. på skogsvei som følges mot golfbanen. 100 meter før gården tas til venstre. Følg kjerrevei langs jordekanten. 40 meter etter steingjerdet (8.2 km) følges sti til høyre. Ved stiens slutt følges vei til høyre ned bakken mot campingplassen. I bunnen av bakken (før innkjørsel til campingplass), tas til h. på bred sti (8.6 km). Etter 50 meter passeres rød hytte til høyre og blå til venstre. Følg stien til jorde, ta til v. over bekken og følg sti langs steingjerdet. Ta så til h. på grusvei. Følg herfra samme vei tilbake (9.8 km).**